經數: 二○七六

經名: 景德傳燈錄卷第九

頁數: 二七一

上              欄

是沙. 此沙諸佛菩薩釋梵諸天步履而過. 沙

亦不喜. 牛羊蟲蟻蹈踐而行. 沙亦不怒. 珍寶

馨香沙亦不貪. 糞溺臭穢沙亦不惡○此心

卽無心之心. 離一切相. 衆生諸佛更無差殊.

但能無心便是究竟. 學道人. 若不直下無心

累劫修行終不成道. 被三乘功行拘繫不得

解脫. 然證此心有遲疾. 有聞法一念便得無

心者. 有至十信十住十行十□向乃得無心

者. 有至十地乃得無心者. 長短得無心卽住

更無可修. 更無可證. 實無所得眞實不虛. 一

念而得與十地而得者. 功用恰齊更無深淺.

只是歷劫枉受辛勤耳. 造惡造善皆是著相.

著相造惡枉受輪□. 著相造善枉受勞苦. 總

不如言下自認取本法. 此法卽心心外無法.

此心卽法法內無心. 心自無心. 亦無無心者.

將心無心心卽成有. 默契而已. 絶諸思量. 故

曰. 言語道斷心行處滅. 此心是本源淸淨佛.

人皆有之. 蠢動畜生與諸佛菩薩一體不異.

只爲妄想分別造種種業. 果本佛上實無一

物. 虛通寂靜明妙安樂而已. 深自悟認. 直下

便是圓滿具足更無所欠. 縱三僧祇精進修

行歷諸地位. 及一念證時. 只證元來自佛. 向

上更不添得一物. □觀歷劫功用總是夢中

妄爲. 故如來云. 我於阿□菩提實無所得. 若

妄有所得. 然燈卽不與授記. 又云. 是法平等

無有高下. 是名菩提. 卽此本源淸淨心. 與衆

生諸佛世界山河有相無相遍十方界. 一切平

等無彼我相. 此本源淸淨心. 常自圓明遍照.

世人不悟只認見聞覺知爲心. 爲見聞覺知

中              欄

所覆. 所以大睹精明本體. 但直下無心本體

自現. 如大日輪升於虛空遍照十方更無障

□. 故學道人惟認見聞覺知爲動作. 空□見

聞覺知. 卽心路絶無入處. 但於見聞覺知處

認本心. 然本心不屬見聞覺知. 亦不離見聞

覺知. 但莫於見聞覺知上起見解. 莫於見聞

覺知上動念. 亦莫離見聞覺知覓心. 亦莫捨

見聞覺知取法. 不卽不離不住不著. 縱橫自

在無非道場○世人聞道. 諸佛皆傳心法. 將

謂心上別有一法可證可取. 遂將心覓法. 不

知心卽是法法卽是心. 不可將心更心於心.

歷千萬劫終無得日. 不如當下無心便是本

法. 如力士額珠隱於額內. 向外心覓周行十

方. 終不能得. 智者指之. 當時自見本珠如故.

學道人迷自本心不認爲佛. 遂向外心覓起

[&FFFF]#用行. 依次第證果位. 歷劫勤心元不成道.

不如當下無心. 決定知一切法本無所有亦

無所得. 無住無依無能無所. 不動妄念便證

菩提. 及證道時只證本心佛. 歷劫功用□是

虛修. 如力士得珠時. 只得本額珠. 不關向外

尋心之力故. 佛言. 我於阿□菩提實無所得.

恐人不信故. 引五眼所見五語. 所言眞實不

虛是第一義諦○學道人勿疑. 四大爲身. 四

大無我. 我亦無主. 故知此身無我亦無主. 五

陰無我亦無主. 故知此心無我亦無主. 六根

六塵六識和合生滅亦復如是. 十八界旣空

一切皆空. 唯有本心蕩然淸淨. 有識食有智

食. 四大之身飢瘡爲患. 隨事給養不生貪著.

謂之智食. 恣情取味妄生分別. 唯心適口不

下              欄

生厭離. 謂之識食. 聲聞者. 因聲得悟謂之聲

聞. 但不了自心. 於聲敎上起解. 或因神通. 或

因瑞相語言運動. 聞有菩提涅槃三阿僧祇劫

修成佛道. 皆屬聲聞道. 謂之聲聞. 佛惟直下

頓了自心本來是佛. 無一法可得. 無一行可

修. 此是無上道. 此是眞如佛. 學道人只□一

念有卽與道隔矣. 念念無相念念無爲. 卽是

佛. 學道人若欲得成佛. 一切佛法總不用學.

惟學無心無著. 無心則心不生. 無著則心不

染. 不生不染卽是佛. 八萬四千法門對八萬

四千煩惱. 是敎化接引門. 本無一法. 離卽是

法. 知離者是佛. 但離一切煩惱是無法可得

○學道人欲得知要訣. 但莫於心上著一物.

言佛法身猶如虛空. 此是喩法身卽虛空. 虛

空卽法身. 常人將謂法身遍於虛空處. 虛空

中含容法身. 不知虛空卽法身. 法身卽虛空

也. 若定言有虛空. 卽虛空不是法身. 定言有

法身. 卽法身不是虛空. 但不作虛空解. 虛空

卽法身. 不作法身解法身卽虛空. 虛空與法

身無異相. 佛與衆生無異相. 生死涅槃無異

相. 煩惱菩提無異相. 離一切相卽是佛. 凡

夫取境. 道人取心. 心境雙忘乃是眞法. 忘

境猶易忘心至難. 人不敢忘心. 是恐落空

無撈摸處. 不知空本無空唯一眞界耳○此

靈覺性無始以來與空虛同壽. 未曾生未曾

滅. 未曾有未曾無. 未曾穢未曾淨. 未曾喧未

曾寂. 未曾少未曾老. 無方所無內外. 無數量

無形相. 無色像無音聲. 不可覓不可心. 不可

以智識解. 不可以言語取. 不可以景物會. 不

經數: 二○七六

經名: 景德傳燈錄卷第九

頁數: 二七二

上              欄

可以功用到. 諸佛菩薩與一切蠢動衆生同

大涅槃性. 性卽是心. 心卽是佛. 佛卽是法. 一

念離眞皆爲妄想. 不可以心更心於心. 不可

以佛更心於佛. 不可以法更心於法. 故修道

人直下無心默契. 擬心卽差. 以心傳心此爲

正見. 愼勿向外逐境爲心. 是認賊爲子. 爲有

貪瞋癡卽立戒定慧. 本無煩惱焉有菩提. 故

祖師云. 佛說一切法. 爲除一切心. 我無一切

心. 何用一切法. 本源淸淨佛上更不得著一

物. 譬如虛空. 雖以無量珍寶莊嚴. 終不能住.

佛性同虛空. 雖以無量智慧功德莊嚴. 終不

能住. 但迷本性轉不見耳○所謂心地法門.

萬法皆依此心建立. 遇境卽有. 無境卽無. 不

可於淨性上專作境解. 所言定慧鑑用歷歷

寂寂惺惺. 見聞覺知皆境上作解. 暫爲中下

人說卽得. 若欲親證. 皆不可作如此解. 盡是

境縛. 法有沒處沒於有地. 但於一切法不作

有見. 卽見法○自達磨大師到中國. 唯說一

性. 唯傳一法. 以佛傳佛不說餘佛. 以法傳法

不說餘法. 法卽不可說之法. 佛卽不可取之

佛. 乃是本源淸淨心也. 唯此一事實餘二則

非眞. 般若爲慧. 此慧卽無相之本也○凡夫

不趣道. 唯恣六情乃行六道. 卽學道後. 一念

計生死. 卽落諸魔道. 一念起諸見. 卽落外道.

見有生趣其滅. 卽落聲聞道. 不見有生唯見

有滅. 卽緣覺道. 法本不生今亦不滅. 不起二

見不厭不□. 一切諸法唯一心是. 然後乃爲

佛乘也○凡人皆逐境生心. 心隨欣厭. 若欲

無境當忘其心. 心忘則境空. 境空則心滅. 不

中              欄

忘心而除境. 境不可除. 只益紛擾耳. 故萬法

唯心心亦不可得. 復何心哉○學般若法人.

不見一法可得. 絶意三乘. 唯一眞實. 不可證

得. 謂我能證能得. 皆增上慢人也. 法華會下

拂衣而去者. 皆斯徒也. 故佛言. 我於菩提實

無所得. 默契而已○凡人欲修證. 但觀五[&FFFF]#

皆空四大無我. 眞心無相不去不來. 生時性

亦不來. 死時性亦不去. 湛然圓寂心境一如.

但能如此直下頓了. 不爲三世所拘繫. 便出

世人也. 切不得有分女趣向. 若見善相諸佛

來迎. 及種種現前亦無心隨去. 若見惡相種

種現前亦無畏心. 但自忘心同於法界. 便得

自在○凡言化城者. 二乘及十地乃至等覺

妙覺. 皆是權立接引之敎. □爲化城也. 言寶

所者. 乃眞心本佛自性之寶. 此寶不屬情量.

不可建立. 無佛無衆生. 無能無所. 何處有城.

若問此旣是化城何處爲寶所. 寶所不可指.

指卽有寶所. 非眞實所也. 故云在近而已. 在

近者. 不可定量言之. 但當體會契之卽是. 闡

提者信不具也. 一切六道衆生. 及至二乘不

信有佛果. 皆謂之斷善根闡提. 菩薩深信佛

法. 不見有大乘小乘佛與衆生同一法性. 乃

謂之善根闡提. 大抵因聲敎而悟者名聲聞.

觀因緣而悟者名緣覺. 若不向自心中悟. 雖

至成佛亦謂之聲聞佛. 學道人於法上悟不

於心上悟. 雖歷劫修行. 終不是本佛. 若不心

悟乃於法悟. 卽是輕心重法. 遂成逐塊. 忘於

本心故. 但契本心不用心法. 心卽法也○凡

人多謂境□心. 謂事□理. 常欲逃境以安心

下              欄

屛事以存理. 不知乃是心□境理□事. 但令

心空境自空. 但令理寂事自寂. 勿倒用心也

○凡人多不肯空心恐落空. 不知自心本空.

愚人除事不除心. 智者除心不除事. 菩薩心

如虛空一切俱捨. 所作福德皆不貪著. 然捨

有三等. 內外身心一切俱捨. 猶如虛空無所

取著. 然後隨方應物能所皆忘. 是謂大捨. 若

一邊行道布德. 一邊旋捨無希望. 心是謂中

捨. 若廣修衆善有所希望. 聞法知空. 遂乃不

著是謂小捨. 大捨如火燭在前更無迷悟. 中

捨如火燭在旁. 或明或暗. 小捨如火燭在後

不見坑□故. 菩薩心如虛空. 一切俱捨. 過去

心不可得. 是過去捨. 現在心不可得. 是現在

捨. 未來心不可得. 是未來捨. 所謂三世俱捨.

自如來付法迦葉以來. 以心印心. 心心不異.

印著空則印不成文. 印著物則印不成法. 故

以心印心心不異. 能印所印俱難契會. 故

得者少. 然心卽無心得卽無得○佛有三身.

法身說自性靈通法. 報身說一切淸淨法. 化

身說六度萬行法. 法身說法不以語言音聲

形相文字. 無所說無所證. 自性靈通而已. 故

曰. 無法可說是名說法. 報身化身皆隨機感

現所說法. 亦隨事應根以爲攝化. 皆非眞法.

故曰報化非眞佛. 亦非說法者○所言同是

一精明分爲六和合者. 一精明者一心也. 六

和合者六根各與塵合. 眼與色合. 耳與聲合.

鼻與香合. 舌與味合. 身與觸合. 意與法合. 中

間生六識爲十八界. 若了知十八界空無所

有. 束六和合爲一精明. 一精明者卽心也. 學

經數: 二○七六

經名: 景德傳燈錄卷第九

頁數: 二七三

上              欄

道人皆知此. 但不能[&FFFF]#作一精明六和合解.

遂爲法縛不契本心. 如來現世欲說一乘眞

法. 則衆生不信興謗沒於苦海. 若都不說則

佛墮□貪. 不爲衆生普捨妙道. 遂方便說三

乘. 乘有大小得有深淺. 皆非本法. 故云. 惟此

一乘道餘二卽非眞. 然終未能顯一心法. 故

召迦葉同法座坐. 別付一心離言說法. 此一

枝法今別行. 若能契悟者. 便至佛地

裴休相國傳心偈

予於宛陵鐘陵皆得親黃蘗希運禪師. 盡

傳心要. 乃作傳心偈爾

心不可傳. 以契爲傳. 心不可見. 以無爲見. 契

亦無契. 無亦無無. 化城不住. 迷額有珠. 珠是

强名. 城豈有形. 卽心卽佛. 佛卽無生. 直下便

是. 勿心勿營. 使佛覓佛. 倍費功程. 隨法生

解. 卽落魔界. 凡聖不分. 乃離見聞. 無心似

鏡. 與物無競. 無念似空. 無物不容. 三乘外

法. 歷劫希逢. 若能如是. 是出世雄

嘗聞. 河東大士親見高安導師傳心要. 於

當年著偈章而示後. 頓開聾□. 煥若丹靑.

予惜其所遺. 綴於本錄云爾

慶曆戊子歲南宗字天眞者題

(傳心法要內改十一處. 除落三字添入九字. □按四家錄幷別錄爲據也)

景德傳燈錄卷第九

景德傳燈錄卷第1十

懷讓禪師第三世2下六十一人

中              欄

池州南泉普願禪師法嗣一十七3人

湖南長沙景岑禪師      [&FFFF]#南白馬曇照禪師

終南山雲際師祖禪師

鄧州香4嚴下堂義端禪師

趙州東院從□禪師      池州靈鷲閑禪師

鄂州茱莽山和尙        衢州子湖利□禪師

洛京嵩山和尙          日子和尙

蘇州西禪和尙

5宣州刺史陸亘池州行者甘贄6(已上一十三人見錄)

資山存暇禪師          江陵道弘禪師

宣州玄極禪7師

新羅國道均禪師(已上8四人無機緣語句不錄)

杭州鹽官齊安禪師法嗣八9人

襄州關南道常禪師      洪州雙嶺玄眞禪師

杭州徑山鑒宗禪師(10已上三人見錄)

唐宣宗皇帝            白雲曇靖禪師

潞府□水文擧禪師      新羅品日禪師

壽州建宗禪師(已上五人無機緣語句不錄)

□州五洩山靈默禪師法嗣四11人

福州龜山正原禪師(12一人見錄)

甘泉寺曉方禪師

13明州棲心寺藏奐禪師

14甘泉寺元遂禪師(已上三人無機緣語句不錄)

洛京佛光寺如滿禪師法嗣一15人

杭州刺史白居易*(一人見錄)

明州大梅山法常禪師法嗣三16人

新羅國迦智禪師        杭州天龍和尙(17已上二人見錄)

新羅國忠彦禪師(一人無機緣語句不錄)

[&FFFF]#州永泰寺靈湍禪師法嗣五18人

下              欄

湖南上林戒虛禪師      五臺山□魔巖和尙

湖南祇林和尙(19已上三人見錄)

呂后山文質禪師

蘇州法河禪師(已上二人無機緣語句不錄)

幽州盤山寶積禪師法嗣二*人

鎭府普化和尙*(一人見錄)

鎭州上方和尙(一人無機緣語句不錄)

京兆興善寺惟寬禪師法嗣20六人

京兆法智禪師  21京兆無表禪師

22京兆慧建禪師        京兆元淨禪師

京兆慧23光禪師

京兆義宗禪師(已上六人無機緣語句不錄)

雲水靖宗禪師法嗣二人

華州小馬神照禪師

華州道圓禪師(已上二人無機緣語句不錄)

潭州龍牙山圓暢禪師法嗣二*人

嘉禾藏□禪師*(一人見錄)

羊腸藏樞禪師(一人無機緣語句不錄)

汾州無業國師法嗣24二人

鎭州常貞禪師

鎭州奉25先義禪師(已上二人無機緣語句不錄)

廬山歸宗寺26智常禪師法嗣六27人

福州芙蓉山靈訓禪師

漢南穀城縣高亭和尙

新羅大茅和尙

五臺山智通禪師(28已上四人見錄)

洪州高安大愚禪師

江州刺史李29渤(已上二人無機緣語句不錄)

魯祖山寶雲禪師法嗣一人

經數: 二○七六

經名: 景德傳燈錄卷第十

頁數: 二七四

上              欄

雲水和尙(一人無機緣語句不錄)

紫玉山道通禪師法嗣一人

唐襄州節度使于□(一人無機緣語句不錄)

華嚴寺智1巖禪師法嗣一人

黃州齊安和尙*(一人見錄)

懷2讓第三世3下

前池州南泉普願禪師法嗣

湖南長沙景岑號招賢大師. 初住鹿苑爲第

一世. 其後居無定所. 但徇緣接物隨請說法.

故時衆謂之長沙和尙. 上堂曰. 我若一向擧

揚宗敎.  法堂裏須草深一丈. 我事不獲已. 所

以向汝諸人道. 盡十方世界是沙門眼. 盡十

方世界是沙門全身. 盡十方世界是自己光

明. 盡十方世界在自己光明裏. 盡十方世界

無一人不是自己. 我常向汝諸人道. 三世諸

佛共盡法界衆生是摩訶般若光. 光未發時

汝等諸人. 向什□處委. 光未發時尙無佛無

衆生消息. 何處得山河國士來. 時有僧問. 如

何是沙門眼. 師云. 長長出不得. 又云. 成佛成

祖出不得. 六道輪□出不得. 僧云. 未審出箇

什□不得. 師云. 晝見日夜見星. 僧云. 學人不

會. 師云. 妙高山色靑又靑. 僧問. 敎中云. 而

常處此菩提座. 如何是座. 師云. 老僧正坐大

德正立. 僧問. 如何是大道. 師云. 沒□汝. 僧

問. 諸佛師是誰.  師云. 從無始劫來承誰覆蔭.

僧師. 未有諸佛已前作□生. 師云. 魯祖開堂

亦與師僧東道西說. 僧問. 學人不據地時如

何. 師云. 汝向什□處安身立命. 僧云. □據地

時如何. 師云. [&FFFF]#出死屍著. 僧問. 如何是異

中              欄

類. 師云. 尺短寸長. 僧問. 如何是諸佛師. 師

云. 不可更拗直作曲4邪. 僧云. 請和尙上

說. 師云. 5□梨眼□耳聾作□. 師遣一僧去

問同參會和尙云. 和尙見南泉後如何. 會默

然. 僧云. 和尙未見南泉已前作□生. 會云. 不

可更別有也. 僧□擧似師. 師示一偈曰

百丈竿頭不動人        雖然得入未爲眞

百丈竿頭須進步        十方世界是全身

僧問. 只如百丈竿頭如何進步. 師云. 朗州山

澧州水. 僧云. 請師道. 師云. 四海五湖皇化

裏. 有客來謁. 師召曰. 尙書. 其人應諾. 師曰.

不是尙書本命. 對曰. 不可離□卽今□對別

有第二主人. 師曰. 喚尙書作至尊得□. 彼云.

恁□總不□對時. 莫是弟子主人否. 師曰. 非

但□對. 與不□對時. 無始劫來是箇生死根

本. 有偈曰

學道之人不識眞        只爲從來認識神

無始劫來生死本        癡人喚作本來身

有秀才看佛名經問曰. 百千諸佛但見其名.

未審居何國土還化物也無. 師曰. 黃鶴樓崔

顥題後秀才還曾題未. 曰未曾. 師曰. 得閑題

一篇何妨. 僧問. 南泉遷化向什□處去. 師云.

東家作驢西家作馬. 僧云. 此意如何. 師云. 要

騎卽騎要下卽下. 僧皓月問. 天下善知識證

三德涅槃未. 師曰. 大德問果上涅槃因中涅

槃. 曰問果上涅槃. 師曰. 天下善知識未證. 曰

爲什□未證. 師曰. 功未齊於諸聖. 曰功未齊

聖何爲善知識. 師曰. 明見佛性亦得名爲善

知識. 曰未審功齊何道名證大涅槃. 師有偈

下              欄

曰

摩訶般若照      解脫甚深6法

法身寂滅體      三一理圓常

欲識功齊處      此名常寂光

又曰. 果上三德涅槃已蒙開示. 如何是因中

涅槃. 師曰. 大德是. 又問. 敎中說幻意是有

邪. 師曰. 大德是何言7歟. 云恁□幻意是無

邪. 師曰. 大德是何言*歟. 云恁□卽幻意是

不有不無邪. 師又曰. 大德是何言*歟. 云如

某三明盡不契於幻意. 未審和尙如何. 明敎

中幻意. 師曰. 大德信一切法不思議否. 云佛

之誠言那敢不信. 師曰. 大德言信. 二信之中

是何信. 云如某所明二信之中是名緣信. 師

曰. 依何敎門得生緣信. 大德云. 據華嚴云. 菩

薩摩訶薩以無障無□智慧. 信一切世間境

界. 是如來境界. 又華嚴云. 諸佛世尊悉知世

法及諸佛法性無差別決定無二. 又華嚴云.

佛法世間法. 若見其眞實一切無差別. 師曰.

大德所擧緣信敎門甚有來處. 聽老僧與大

德明敎中幻意. 若人見幻本來眞. 是則名爲

見佛人. 圓通法法無生滅. 無滅無生是佛身.

又問. □蚓8斷爲兩9段兩頭俱動. 佛性在阿

那頭. 師云. 動與不動是何境界. 云言不干典

非智者所談. 只如和尙言. 動與不動是何境

界. 出自何經. 師曰. 10灼然言不干典非智者

所談. 大德豈不見首楞嚴經云. 當知十方無

邊不動虛空. 幷其動搖地水火風均名六大.

性眞圓融皆如來藏本無生滅. 師有偈云

最甚深   最甚深   法界人身便是心

經數: 二○七六

經名: 景德傳燈錄卷第十

頁數: 二七五

上              欄

迷者迷心爲衆色        悟時刹境是眞心

身界二塵無實相        分明達此號知音

又問. 如何是陀羅尼. 師指禪床右邊曰. 1遮

箇師僧□誦得. 又問. 別有人誦得否. 又指禪

床左邊曰. 遮箇師僧亦誦得. 云某甲爲什□

不聞. 師曰. 大德豈不2聞道. 眞誦無響眞聽

無聞. 云恁□則音聲不入法界性也. 師曰. 離

色心觀非正見. 離聲心聽是邪聞. 云如何不

離色是正見. 不離聲是眞聞. 師乃有偈曰

滿眼本非色      滿耳本非聲

文殊常觸目      觀音塞耳根

會三元一體      達四本同眞

堂堂法界性      無佛亦無人

僧問. 南泉云. □奴白□□知有. 三世諸佛不

知有. 爲什□三世諸佛不知有. 師曰. 未入鹿

苑時猶較些子. 僧曰. □奴白□爲什□□知

有. 師曰. 汝爭怪得伊. 僧問. 和尙繼嗣何人.

師曰. 我無人得繼嗣. 僧曰. 還參學也無. 師

曰. 我自參學. 僧曰. 師意如何. 師有偈曰

虛空問萬象      萬象答虛空

誰人親得聞      木叉□角童

僧問. 如何是平常心. 誦云. 要眠卽眠要坐卽

坐. 僧云. 學人不會. 師云. 熱卽取□寒卽向

火. 僧問. 向上一路請師道. 師云. 一口針三尺

線. 僧云. 如何領會. 師云. 益州布揚州絹. 僧

問. 動是法王苗. 寂是法王根. 如何是法王. 師

指露柱曰. 何不問大士. 因庭前向日. 仰山云.

人人盡有遮箇事. 只是用不得. 師云. 恰是請

汝用. 仰山云. 作□生用. 師乃□倒仰山. 仰山

中              欄

云. 直下似箇大蟲(長慶云. 前彼此作家. 後彼此不作家. 乃別云. 邪法難扶)自

此諸方謂爲岑大蟲. 僧問. 本來人還成佛也

無. 師云. 汝見大唐天子還自種田割稻否. 僧

云未審是何人成佛. 師云. 是汝成佛. 僧無語.

師云. 會□. 僧云. 不會. 師云. 如人因地而倒

依地而起. 地道什□. 三聖令秀上座問云. 南

泉遷化向什□處去. 師云. 石頭作沙彌時參

見六祖. 秀云. 不問石頭見六祖. 南泉遷化向

什□處去. 師云. 敎伊尋思去. 秀云. 和尙雖有

千尺寒松. 且無抽條石筍. 師默然. 秀云. 謝和

尙答話. 師亦默然. 秀上坐擧似三聖. 三聖云.

若實恁□猶勝臨濟七步. 然雖如此待我更

驗看. 至明日三聖上問云. 承聞和尙昨日答

南泉遷化一則語. 可謂光前絶後今古罕聞.

師亦默然. 僧問. 如何是文殊. 師云. 牆壁瓦礫

是. 又問. 如何是觀音. 師云. 音聲語言是. 又

問. 如何3普賢. 師云. 衆生心是. 又問. 如何是

佛. 師云. 衆生色身是. 僧曰. 河沙諸佛體皆

同. 何故有種種名字. 師云. 從眼根返源名爲

文殊. 耳根返源名爲觀音. 從心返源名爲普

賢. 文殊是佛妙觀察智. 觀音是佛無緣大慈.

普賢是佛無爲妙行. 三聖是佛之妙用. 佛是

三聖之眞體. 用則有河沙假名. 體則總名一

薄伽梵. 僧問色卽是空空卽是色. 此理如何.

師偈曰

□處非牆壁      通處勿虛空

若人如是解      心色本來同

又偈曰

佛性堂堂顯現         住性有情難見

下              欄

若悟衆生無我          我面何殊佛面

僧問. 第六第七識及第八識畢竟無體. 云何

得名轉. 第八爲大圓鏡智. 師有偈曰

七生依一滅      一滅持七生

一滅滅亦滅      六七永無遷

又有僧問. □蚓*斷爲兩段兩頭俱動未審佛

性在阿那頭. 師云. 妄想作□. 僧云4其如動

何. 師云. 汝豈不知火風未散. 僧問. 如何轉得

山河國土歸自己去. 師云. 如何轉得自已成

山河國土去. 僧云. 不會. 師云. 湖南城下好養

民. 米賤柴多足四□. 其僧無語. 師有偈曰

誰問山河轉      山河轉向誰

圓通無兩畔      法性本無歸

講華嚴大德問. 虛空爲是定有爲是定無. 師

曰. 言有亦得言無亦得. 虛空有時但有假有.

虛空無時但無假無. 云如和尙所說有何敎

文. 師曰. 大德豈不耳. 首楞嚴經云. 十方虛空

生汝心內. 猶片雲點太淸裏. 豈不是虛空生

時但生假名. 又云. 汝等一人發眞歸元. 十方

虛空皆悉消□. 豈不是虛空滅時但滅假名.

老僧所以道. 有是假有無是假無. 又問經云.

如淨琉璃中內現眞金像此意如何. 師曰. 以

淨琉璃爲法界體. 以眞金像爲無漏智體. 體

能生智智能達體. 故云如淨琉璃中內現眞金

像. 問如何是上上人行處. 師曰. 如死人眼. 云

上上人相見時如何. 師曰. 如死人手. 問善財

爲什□無量劫遊普賢身中世界不遍. 師曰.

爾從無量劫來還遊得遍否. 云如何是普賢

身. 師曰. 含元殿裏更覓長安. 問如何是學人

經數: 二○七六

經名: 景德傳燈錄卷第十

頁數: 二七六

上              欄

心. 師曰. 盡十方世界是爾心. 云恁□則學人

無著身處也. 師曰. 是爾著身處. 云如何是著

身處. 師曰. 大海水深又深. 云學人不會. 師曰.

魚龍出入任升比. 問有人問和尙卽隨因緣

答. 總無人問和尙如何. 師曰. 困卽睡健卽起.

云敎學人向什□處會. 師曰. 夏天赤1骨力.

冬寒須得被. 問亡僧什□處去也. 師有偈云

不識金剛體      □喚作緣生

十方眞寂滅      誰在復誰行

南泉有眞讚云

堂堂南泉    三世之源    金剛常住

十方無邊     生佛無盡    現已□還

南泉久住投機偈

今日還鄕入大門        南泉親道遍乾坤

法法分明皆祖父        □頭□愧好兒孫

師答曰

今日投機事莫論        南泉不道遍乾坤

還鄕盡是兒孫事        祖父從來不入門

師又有勸學偈云

萬丈竿頭未得休        堂堂有路少人遊

禪師願達南泉去        滿目靑山萬萬秋

因臨濟和尙云. 2赤肉團上有無位眞人. 師 乃

有偈云

萬法一如不用揀        一3如誰揀誰不揀

卽今生死本菩提        三世如來同箇眼

師誡人4斫松竹. 偈云

千年竹 萬年松         枝枝葉葉盡皆同

爲報四方玄學者        動手無非觸祖公

[&FFFF]#南白馬曇照禪師常云. 快言快言. 及臨終

中              欄

時叫苦苦. 又云. 閻羅王來取我也. 院主問曰.

和尙當時被節度使抛向水中神色不動. 如

今何得恁□地. 師擧枕子云. 汝道當時是如

今是. 院主無對(法眼代云. 此時但掩耳出去)

終南山雲際師祖禪師. 初在南泉時. 問云. 摩

尼珠人不識. 如來藏裏親收得. 如何是藏. 南

泉云. 與汝來往者是藏. 師云. 不來往者如何.

南泉云. 亦是藏. 又問. 如何是珠. 南泉召云

師祖. 師應諾. 南泉云. 去汝不會我語. 師從

此信入

鄧州香嚴下堂義端禪師示衆云. 兄弟彼此

未了有. 什□事相共商量. 我三五日卽發去

也. 如今學者須了□今時. 莫愛他向上人無

事. 兄弟縱學得種種差別義路. 終不代得自

己見解. 畢竟著力始得. 空記持他巧妙章句.

卽轉加煩亂去. 汝若欲相應. 但恭恭盡莫停

留纖5豪直似虛空方有少分. 以虛空無鎖無

壁落無形無心眼. 有僧問. 古人相見時如何.

師云. 老僧不曾見他古人. 僧云. 今時血脈不

斷處如何仰□. 師云. 有什□仰□處. 僧問云.

某甲不問閑事. 請和尙答話. 師云. 便從我覓

什□. 僧云. 不爲閑事. 師云. 汝敎我道. 師又

云. 兄弟佛是塵法亦是塵. 終日馳心有什□

休歇. 但時中不用6□情. 情不□物. 無善可

取無惡可棄. 莫敎被他籠□著. 始是學處. 有

僧云. 曾辭一老宿示某甲云. 去則親良朋附

道友. 未審老宿意旨如何. 7才禮拜次師云.

禮拜一任不得認奴作郎. 僧問. 如何是直截

根源. 師乃擲下□杖入方丈. 一日師謂衆曰.

下              欄

語是謗寂是□. 寂語向上有路在. 老僧口門

窄. 不能與汝說得. 便下堂. 僧問. 一句子如

何. 師云. 此間一句亦無. 僧問. 正因爲什□無

事. 師云. 我不曾停留. 又云. 假饒重重剝得淨

盡無停留. 權時施設亦是方便接人. 若是那

邊事無有是處

趙州觀音院(亦8曰東院)從□禪師. 曹州□鄕人也.

姓□氏. 童稚於本州扈通院. 從師披剃未納

戒. 便抵池陽參南泉. 9値南泉偃息. 而問曰

近離什□處. 師曰. 近離瑞像10院. 曰還見11瑞

像□. 師曰. 不見*瑞像只見臥如來. 曰汝是

有主沙彌無主沙彌. 師曰. 有主沙彌. 曰主在

什□處. 師曰. 仲冬嚴寒伏惟和尙尊體萬福.

南泉器之而許入室. 異日問南泉. 如何是道.

南泉曰. 平常心是道. 師曰. 還可趣向否. 南泉

曰. 擬向卽乖. 師曰. 不擬時如何知是道. 南泉

曰. 道不屬知不知. 知是妄覺不知是無記. 若

是眞達不疑之道. 猶如太虛廓然虛豁. 豈可

强是非*邪. 師言下悟理. 乃往嵩嶽琉璃壇納

戒. □返南泉. 異日問南泉. 知有底人向什□

處休歇. 南泉云. 山下作牛去. 師云. 謝指示.

南泉云. 昨夜三更月到□. 昨作火頭. 一日閉

□門燒滿屋煙. 叫云. 救火救火. 時大衆俱到.

師云. 道得卽開門. 衆皆無對. 南泉將鎖12匙

於□間過與師. 師便開門. 又到黃蘗. 黃蘗見

來便閉方丈門. 師乃把火於法堂內叫云. 救

火救火. 黃蘗開門捉住云. 道道. 師云. 賊過後

張弓. 又到寶壽. 寶壽見來卽於禪床上背面

坐. 師展坐具禮拜. 寶壽下禪床. 師便出. 又到

經數: 二○七六

經名: 景德傳燈錄卷第十

頁數: 二七七

上              欄

鹽官云. 看箭. 鹽官云. 過也. 師云. 中也. 又到

夾山將□杖入法堂. 夾山曰. 作1什□. 曰2探

水. 夾山曰. 一滴也無*探什□. 師倚杖而出.

師將遊五臺山次. 有大德作偈留云

何處靑山不道場        何須3策杖禮淸□

雲中縱有金毛現        正眼觀時非吉祥

師4云. 作□生是正眼. 大德無對(法眼代云. 請上坐領某甲卑情. )

(同安顯代云. 是上坐眼)師自此道化被於北地. 衆請住趙

州觀音. 上堂示衆. 5云如明珠在掌. 胡來胡

現漢來漢現. 老僧把一枝草爲丈六金身用.

把丈六金身爲一枝草用. 佛是煩惱煩惱是

佛. 時有僧問. 未審佛是誰家煩惱. 師云. 與一

切人煩惱. 僧云. 如何[&FFFF]#得. 師云. 用[&FFFF]#作□.

師掃地. 有人問云. 和尙是善知識爲什□有

塵. 師曰. 外來. 又僧問. 淸淨伽藍爲什□有

塵. 師曰. 又6一點也. 又有人與師遊園見[&FFFF]#

子驚走. 問云. 和尙是大善知識爲什□[&FFFF]#子

見驚師云. 爲老僧好殺. 僧問. 覺華未發時如

何辨貞實. 師*云. 開也. 僧云. 是7貞是實. 師

云. *貞是實實是*貞. 僧云. 什□人分上事. 師

云. 老僧有分□梨有分. 僧云. 某甲不招納

8如何. 師佯不聞. 僧無語. 師云去. 師完有石

幢子被風吹折. 僧問. 陀羅尼幢子作凡去作

聖去. 師云. 也不作凡亦不作聖. 僧云. 畢竟作

什□. 師云. 落地去也. 師問一坐主. 講什□

經. 對云. 講涅槃經. 師云. 問一段義得否. 云

得. 師以脚□空吹一吹云. 是什□義. 坐主云.

經中無此義. 師云. 五百力士揭石義便道無.

大衆晩參師云. 今夜答話去也有解問者出

中              欄

來. 時有一僧便出禮拜. 師云. 比來抛塼引玉.

□引得箇□子(保壽云. 射虎不眞徒勞沒羽. 長慶問覺上坐云. 那僧□出禮拜. 爲什□便)

(收伊爲□子. 覺云. 適來那邊亦有人恁□問. 慶云. 向伊道什□. 云也向伊恁□道. 玄

覺云. 什□處□成□子去. )

(叢林中道□出來便成□子. 只如每日出入行住坐臥. 不可總成□子也. 且道. 遮僧出來具

眼不具眼)有僧

遊五臺. 問一婆子云. 臺山路向什□處去. 婆

子云. 驀直9恁□去. 僧便去. 婆子云. 又恁□

去也. 其僧擧似師. 師云. 待我去勘破遮婆子.

師至明日便去問. 臺山路向什□處去. 婆子

云. 驀直*恁□去. 師便去. 婆子云. 又恁□去

也. 師歸院謂僧云. 我爲汝勘破遮婆子了也

(玄覺云. 前來僧也恁□道. 趙州去也恁□[&FFFF]#. 什□處是勘破婆子. 又云. 非唯被趙州勘

破. 亦被遮僧勘破)僧

問. 恁□來底人師還接否. 師云接. 僧云不恁

□來底師還接否. 師云接. 僧云. 恁□來者從

師接. 不恁□來者如何接. 師云 止止不須說

我法妙難思. 師出院路逢一婆子. 問和尙住

什□處. 師云. 趙州東院西. 婆子無語. 師歸院

問衆僧. 合使那箇西字. 或言東西字. 或言棲

泊字. 師曰. 汝等總作得鹽鐵判官. 僧曰. 和尙

爲什□恁□道. 師曰. 爲汝總識字(法燈別衆僧云. 已知去處)

僧問. 如何是囊中寶. 師云. 合取口(法燈別云. 莫說似人)

有新到僧. 謂師曰. 某甲從長安來. 橫擔一條

□杖. 不曾撥著一人. 師曰. 自是大德□杖短

(同安顯別云. 老僧遮裏不曾見恁□人)僧無對(法眼代云. 呵呵. 同安顯代云. 也不短)有僧

寫得師眞呈師. 師曰. 且道似我不似我. 若

似我卽打殺老僧. 不似我卽燒□眞. 僧無

對(玄覺代云. 留取供養)師敲火問僧云. 老僧喚作火. 汝

喚作什□. 僧無語. 師云. 不識玄旨徒勞念靜

(法燈別云. 我不如汝)新到僧參. 師問. 什□處來. 僧云. 南

方來. 師云. 佛法盡在南方. 汝來遮裏作什□.

下              欄

僧云佛法豈有南北*邪. 師云饒汝從雪峰雲

居來. 只是箇擔板漢(崇壽稠別云. 和尙是據客置主人)僧問. 如何

是佛. 師云. 殿裏底. 僧云. 殿裏者豈不是泥龕

塑像. 師云是. 僧云. 如何是佛. 師云. 殿裏底.

僧問. 10學人迷昧乞師指示. 師云. 喫粥11也未.

僧云. 喫粥也. 師云. 洗□去. 其僧忽然12省悟

○師上堂. 云才有是非紛然失心. 還有答話

分也無. 13後有僧擧示洛自洛自□齒. 又擧示

雲居雲居云. 何必. 14僧□擧示師. 師云. 15南方

大有人喪身失命. 16僧云. 請和尙擧. 師17方擧

前語. 僧指傍僧云. 18者箇師僧喫□飯了作恁

□語話. 師乃休19(此一段舊本全無倫理今依別錄改正)僧問. 久20嚮.

趙州石橋. 到來只見掠□. 師云. 汝只見掠

□不見趙州橋. 僧云. 如何是趙州橋. 師云. 過

21來. 又有僧同前問. 師亦如前答. 僧云. 如何

是趙州橋. 師云. 度驢度馬. 僧云. 如何是掠

□. 師云. 箇箇度人(雲居□云. 趙州爲當扶石橋扶掠□)師聞沙彌

喝參向侍者云. 敎伊去. 侍者乃敎去. 沙彌便

珍重去. 師云. 沙彌得入門. 侍者在門外(雲居□云. )

(什□處是沙彌入門. 侍者在門外. 遮裏若會得. 便見趙州)師問新到僧. 什□處

來. 僧云. 從南來. 師云. 還知有趙州關否. 僧

云. 須知有不涉關者. 師云. 遮販私鹽漢. 僧

問. 如何是西來意. 師下禪床立. 僧云. 莫卽遮

箇便是否. 師云. 老僧未有語在. 師問菜頭. 今

日喫生菜熟菜. 菜頭拈起22菜呈之. 師云. 知

恩者少負恩者多. 僧問. 空劫中還有人修行

也無. 師云. 汝喚什□作空劫. 僧云. 無一物

是. 師云. 遮箇始稱得修行. 喚什□作空劫. 僧

無語. 僧問. 如何是玄中玄. 師云. 汝玄來多少

經數: 二○七六

經名: 景德傳燈錄卷第十

頁數: 二七八

上              欄

時*邪. 僧云. 玄之久矣. 師云. □梨若不遇老

僧幾被玄殺. 僧問. 萬法歸一一歸何所. 師云.

老僧在靑州作得一領布衫重七斤. 僧問. 夜

1離兜率晝降閻色. 於其中間摩尼爲什□不

現. 師云. 道什□. 其僧再問. 師云. 毘婆尸佛

早留心. 直至如今不得妙. 師問院主. 什□處

來. 對云. 送生來. 師云. [&FFFF]#爲什□飛去. 院主

云. □某甲. 師云. 2汝十年知事作恁□語話.

院主□問. [&FFFF]#3爲什□4飛去. 師5云. 院主無

殺心6在. 師托起□云. 三十年後若見老僧

留取供養. 若不見卽撲破. 一僧出云. 三十年

後敢道見和尙. 師乃撲破. 有僧辭. 師問. 什□

處去. 僧云. 雪峰去. 師云. 雪峰忽若問汝. 云

和尙有何言句. 汝作□生祇對. 僧云. 某甲道

不得. 請和尙道. 師云. 冬卽言寒憂卽道熱. 又

云雪峰更問汝畢竟事作□生. 其僧又云. 道

不得. 師云. 但道親從趙州來不是傳語人. 其

僧到雪峰一依前語擧似雪峰. 雪峰云. 也須

是趙州始得. 玄沙聞云. 大小趙州敗闕也不

知(雲居□云. 什□處是趙州敗闕7處. 若檢得出是上座眼)僧問. 如何是趙州一

句. 師云. 老僧半句也無. 僧云. 豈無和尙在.

師云. 老僧不是一句. 僧問. 如何是出家. 師

云. 不履高名不心苟得. 僧問. 澄澄絶點時如

何. 師云. 遮裏不著客作漢. 僧問. 如何是祖師

意. 師乃敲床脚. 僧云. 只遮莫便是否. 師云.

云卽脫取去. 僧問. 如何是毘盧圓相. 師云. 老

僧自幼出家不曾眼花. 僧云. 豈不爲人. 師云.

願汝常見毘盧圓相. 8人問和尙還入地獄否.

師云. 老僧末上入. 曰大善知識爲什□入地

中              欄

獄. 師云. 若不入阿誰敎化汝. 一日眞定帥王

公□諸子入院. 師坐而問曰. 大王會□. 王云.

不會. 師云. 自小持齋身已老. 見人無力下禪

床. 王公尤加禮重. 翌日令客將傳語. 師下禪

床受之. 少間侍者問. 和尙見大王來不下禪

床. 今日軍將來爲什□□下禪床師云. 非汝

所知. 第一等人來禪床上接. 中等人來下禪

床接. 末等人來三門外接. 師寄拂子與王公

曰. 若問何處得來. 9但道老僧平生用不盡

者. 師之玄言布於天下. 時謂趙州門風. 皆悚

然信伏矣. 唐乾寧四年十一月二日右脅而

寂. 壽一百二十(有人問. 師年多少. 師云. 一串念珠數不盡)後諡眞際大

師

池州靈鷲閑禪師謂衆曰. 是汝諸人本分事.

若敎老僧道卽與蛇□足. 此是頓敎諸上坐.

有僧便問. 與蛇□足卽不問. 如何是本分事.

師云. □梨試道看. 其僧擬再問. 師曰. □足作

□. 明水和尙問. 如何是頓獲法身. 師云. 一透

龍門雲外望. 莫作黃河點額魚. 仰山問. 寂寂

無言如何視聽. 師云. 無縫塔前多雨水. 僧問.

二彼無言時如何. 師云. 是常. 僧云. 還有過常

者無. 師云有. 僧云. 請師唱起. 師云. 玄珠自朗

耀. 何須壁外光. 僧問. 今日供養西川無染大

師. 未審大師還來否. 師云. 本自無所至今豈

隨風轉. 僧云. 恁□卽供養何用. 師云. 功力有

爲10互不換義相涉

鄂州茱莽山和尙. 初住11隋州護國院爲第一

世. 金輪可觀和尙問. 如何是道. 師云. 莫向虛

空裏釘□. 觀云. 虛空是□. 師乃打之. 觀捉住

下              欄

云. 莫打某甲. 已後錯打人在. 師便休(雲居□云. 此人具眼)

(不具眼. 因什□著打)趙州□和尙先到雲居. 雲居問曰. 老

老大大漢何不覓箇住處. □曰. 什□處住得.

雲居曰. 山前有古寺基. □曰. 和尙自住取. 後

到師處. 師曰. 老老大大漢何不住去. □曰. 什

□處住得. 師曰. 老老大大漢住處也不知. □

曰. 三十年弄馬伎. 今日□被驢撲(雲居□云. 什□處是)

(趙州被驢撲處)衆僧侍立. 師曰. 只恁□白立無箇說處

一場氣悶. 有僧擬出問. 師乃打之. 曰爲衆竭

力. 便入方丈. 有行者參師曰. 曾去看趙州□.

曰和尙敢道否. 師云. 非但茱莽一切人道不

得. 曰和尙放某甲過. 師曰. 遮裏從前不通人

情. 曰要且慈悲心在. 師便打曰. 醒後來爲

汝

衢州子湖巖利□禪師□州人也. 姓周氏. 幽

州開元寺出家依年受具. 後入南泉之室. 乃

抵于衢州之馬蹄山結茅宴居. 唐開成二年

邑人翁遷貴. 施山下子湖創院. 咸通二年○

賜額曰安國禪院. 一日上堂示衆曰. 子湖有

一隻狗. 上取人頭. 中取人心. 下取人足. 擬議

卽喪身失命. 僧問. 如何是子湖一隻狗. 師曰.

[&FFFF]#[&FFFF]#. 臨濟下二僧到參方揭簾. 師曰. 看狗. 二

僧□顧. 師歸方丈. 師與勝光和尙鋤園. 師驀

按12□□視勝光云. 事卽不無擬心卽差. 光乃

禮拜擬問. 師與一□便歸院. 有一尼到參. 師

曰. 汝莫是劉鐵磨否. 尼曰. 不敢. 師曰. 左轉

右轉. 尼云. 和尙莫顚倒. 師便打. 師13中夜於

僧堂前叫14有賊. 衆皆驚走. 師到僧堂後架把

住一僧叫云. 維那捉得也捉得也. 僧曰. 不

經數: 二○七六

經名: 景德傳燈錄卷第十

頁數: 二七九

上              欄

是某甲. 師*曰. 是卽是1只是2汝不肯承當.

師有偈. 示衆曰

三十年來住子湖        二時齋粥氣力粗

3每日上山4三五轉      問汝時人會也無

師居子湖說法. 四十五稔. 廣明中無疾歸寂.

壽八十有一. 臘六十一. 今本山有塔

洛京嵩山和尙. 僧曰. 古路坦然時如何. 師曰.

不前. 僧曰. 爲什□不前. 師曰. 無遮障處. 僧

問. 如何是嵩山境. 師曰. 日從東出月向西頹.

曰學人不會. 師曰. 東西也不會. 僧問. 六識俱

生時如何. 師曰異. 僧曰爲什□如此. 師曰同

日子和尙亞谿來參. 師作起勢. 亞谿曰. 遮老

山鬼猶見某甲在. 師曰. 罪過罪過適來失□

對. 選谿欲進語. 師乃叱之. 亞谿曰. 大陣前不

妨難禦. 師曰是是. 亞谿曰. 不是不是(趙州云. 可憐兩)

(箇漢. 不識轉身句)

蘇州西5山和尙僧問. 三乘十二分敎則不問.

如何是祖師西來的的意. 師擧拂子示之. 其

僧不禮拜去參雪峰. 雪峰問. 什□處來. 僧云.

浙中來. 雪峰曰. 今夏在什□處. 曰蘇州西禪.

雪峰曰. 和尙安否. 曰來時萬福. 雪峰曰. 何不

且從容. 曰佛法不明. 雪峰曰. 有什□事. 僧擧

前話. 雪峰曰. 汝作□不肯. 僧曰. 是境. 雪峰

曰. 汝見蘇州城裏人家男女否. 曰見. 雪峰曰.

汝見路上林木否. 曰見. 雪峰曰. 凡睹人家男

女大地林沼總是境. 汝還肯否. 曰肯. 雪峰曰.

只如拈起拂子汝作□生不肯. 僧乃禮拜曰.

學人取次發言. 乞師慈悲. 雪峰曰. 盡乾坤是

箇眼. 汝向什□處□坐. 僧無語. 宣州6刺史

中              欄

陸亘大夫初問南泉曰. 古人甁中養一鵝. 鵝

漸長大出甁不得. 如今不得毁甁. 不得損鵝.

和尙作□生出得. 南泉召曰. 大夫. 陸應諾. 南

泉曰. 出也. 陸從此開解. □南泉圓寂. 院主問

曰. 大夫何不哭先師. 陸曰. 院主道得卽哭. 院

主無對(長慶代云. 合哭不合哭)

池州甘贄行者. 將錢參貫文入僧堂. 於第一

坐面前云. 請上座施財. 上坐云. 財施無盡法

施無窮. 甘云. 恁□道爭得某甲錢. □將出去.

上坐無語. 又於南泉設粥云. 請和尙念誦. 南

泉云. 甘贄行者設粥. 請大衆爲狸奴白□念

摩訶般若波羅蜜. 甘乃禮拜便出去. 南泉□

到[&FFFF]#內打破鍋子. 雪峰和尙來. 甘閉門召云.

請和尙入. 雪峰隔籬掉過納衣. 甘便開門禮

拜. 有住菴僧緣化什物. 甘曰. 若道得卽施. 乃

書心字問. 是什□字. 僧云. 心字. 又自問其

妻. 什□字. 妻云. 心字. 甘云. 某甲山妻亦合

住菴. 其僧無語. 甘亦無施. 又問一僧. 什□處

來. 僧云. [&FFFF]#山來. 甘云. 曾有僧問[&FFFF]#山. 如何

是西來意. [&FFFF]#山擧起拂子. 上坐作□生會[&FFFF]#

山意. 僧云. 借事明心附物顯理. 甘云. 且歸[&FFFF]#

山去好(保福聞之乃仰手覆手)

前杭州鹽官齊安禪師法嗣

襄州關南道常禪師僧問. 如何是西來意. 師

擧柱杖云. 會□. 僧云. 不會. 師乃喝出. 僧問.

如何是大道之源. 師與一拳. 師每見僧來參

禮. 多以□杖打□. 或云. 遲一刻. 或云. 打動

關南鼓. 而時輩鮮有唱和者

洪州雙嶺玄眞禪師初問道吾. 無神通菩薩

下              欄

爲什□足跡難尋. 道吾曰. 同道者方知. 師曰.

和尙還知否. 曰不知. 師曰. 何故不知. 曰去

不識我語. 師後於鹽官契會

杭州徑山鑒宗禪師. 湖州長城人也. 姓錢氏.

依本州開元寺大德高閑出家. 學通淨名思

益經. 後往鹽官謁悟空大師決擇疑滯. 唐咸

通三年止徑山宣揚禪敎. 有小師洪○以講

論自矜(○卽徑山第三世法濟大師)師謂之曰. 佛祖正法直截

亡詮. 汝算海 沙於理何益. 但能莫存知見. 泯

絶外緣離一切心卽汝眞性. ○聞茫然. 禮辭

遊方至[&FFFF]#山方悟玄旨. 乃師[&FFFF]#山7師. 咸通七

丙戌閏三月五日示滅. 8復諡曰無上大師.

卽徑山第二世也

前五洩山靈默禪師法嗣

福州長谿龜山正原禪師. 宣州南陵人也. 姓

蔡氏. 幼厭俗出家. 於本州籍山落髮. 唐元和

十二年丁酉建州乾元寺受具. 尋造五洩山

默師之室決擇玄微. 後住龜山爲第二世也.

師嘗述二偈. 其一曰

滄溟幾度樂桑田       唯有虛空獨湛然

已到岸人休戀筏        未曾度者要須船

其二曰

尋師認得本心源        兩岸俱玄一不全

是佛不須更覓佛        只因如此9便忘緣

師咸通十年終于本山. 壽七十八. 臘五十四.

○諡性空大師慧觀之塔也

前落京佛光寺如滿禪師法嗣

唐杭州刺史白居易字樂天. 久參佛光得心

法. 兼稟大乘金剛寶戒. 元和中造于京兆興善

經數: 二○七六

經名: 景德傳燈錄卷第十

頁數: 二八○

上              欄

法堂致四問(語見興善章)十五年牧杭州訪鳥□和

尙. 有問答偈頌(鳥□章□訖)嘗致書于濟法師. 以佛

無上大慧演出敎理. 安有徇機高下應病不

同. 與平等一味之說相反. 援引維摩及金剛

三昧等六經. 闢二義而難之. 又以五[&FFFF]#十二

緣. 說名色前後不類. 立理而徵之. □鉤深索

隱通幽洞微. 然未睹法師[&FFFF]#對. 後來亦鮮有

代答者. 復受東都凝禪師八漸之目. 各廣一

言而爲一偈釋其旨趣. 自淺之深猶貫珠焉.

凡守任處多訪祖道. 學無常師. 後爲賓客分

司東都. □己俸修龍門香山寺. 寺成自撰記.

凡爲文動關敎化. 無不贊美佛乘. 見于本集.

其歷官次第歸全代祀. 卽史傳存焉耳

前大梅山法常禪師法嗣

新羅國迦智禪師僧問. 如何是西來意. 師云.

待汝裏頭來卽與汝道. 僧問. 如何是大梅的

旨. 師云. 酪本一時抛

杭州天龍和尙上堂云. 大衆莫待老僧. 上來

便上來下去便下去各有華藏性海具足功德

無□光明. 各各參取珍重. 僧問. 如何是祖師

意. 師□起拂子. 僧問. 如何得出三界去. 師

云. 汝卽今憂什□處

前永泰寺靈湍禪師法嗣

湖南上林戒靈1(目錄作虛)禪師. 初參[&FFFF]#山. 曰大德作

什□來. 師曰. 介□全具. [&FFFF]#山曰. 盡御了來與

大德相見. 師曰. □了也. [&FFFF]#山□曰. 賊尙未打

□作什□. 師無對. 仰山代云. 請和尙屛左右.

[&FFFF]#山以手揖云2□□. 師後參永泰方喩其旨

五臺山□魔巖和尙3常持一木叉. 每見僧來

中              欄

禮拜. 卽叉□頸云. 那箇魔魅敎汝出家. 那箇

魔魅敎汝行脚. 道得也叉下死. 道不得也叉

下死. 速道. 學僧鮮有對者(法眼代云乞命. 法燈代云. 但引頸示之. 玄覺)

(代云. 老兒家放□叉子得也)

湖南祇林和尙. 每叱文殊普賢皆爲精魅. 手

持木劍自謂降魔. 4才有僧參禮. 便云. 魔來

也魔來也. 以劍亂揮潛入方丈如是十二年.

後置劍無言. 僧問. 十二年前爲什□降魔. 師

曰. 賊不打貧兒家. 曰十二年後爲什□不降

魔. 師曰. 賊不打貧兒家

前幽州盤山寶積禪師法嗣

鎭州普化和尙者不知何許人也. 師事盤山

密受眞訣. 而佯狂出言無度. □盤山順世乃

於北地行化. 或城市或塚間. 振一鐸云. 明頭

來也打. 暗頭來也打. 一日臨濟令僧捉住云.

不明不暗時如何. 答云. 來日大悲院裏有齋.

凡見人無高下. 皆振鐸一聲. 時號普化和尙.

或將鐸就人耳邊振之. 或□其背. 有□顧者

卽展手云. 乞我一錢. 非時遇食亦喫. 嘗暮入

臨濟院喫生菜飯. 臨濟曰. 遮漢大似一頭驢.

師便作驢鳴. 臨濟乃休. 5師曰. 臨濟小[&FFFF]#兒只

具一隻眼(僧問法眼未審臨濟當時下得什□語. 法眼云. 臨濟留與後人)師見馬步

使出喝道師亦喝道及作相撲勢. 馬步使令人

打五棒. 師曰. 似卽似是卽不是. 師嘗於□□

間搖鐸唱曰. 覓箇去處不可得. 時道吾遇之

把住問曰. 汝擬去什□處. 師曰. 汝從什□處

來. 道吾無語. 師□手便去. 6一日入臨濟院.

臨濟曰賊賊. 師亦曰賊賊. 同入僧堂. 臨濟指

聖僧問是凡是聖. 師曰是聖. 臨濟曰. 作遮箇

下              欄

語話. 師乃□鐸唱曰. 河陽新婦子. 木塔老婆

禪. 臨濟小[&FFFF]#兒7只具一隻眼8師唐咸通初

將示滅. 乃入市謂人曰. 乞一箇直□. 人或與

披□或與布□. 皆不受. 振鐸而去. 時臨濟令

人送與一棺. 師笑曰. 臨濟[&FFFF]#兒饒舌. 便受之.

乃告辭曰. 普化明日去東門9死也. 郡人相率

送出城. 師□聲曰. 今日菩不合靑烏. 乃曰. 第

二日南門遷化. 人亦隨之. 又曰. 明日出西門

方吉. 人出漸稀. 出已還返. 人意稍怠. 第四日

自擎棺出北門外. 振鐸入棺而逝. 郡人奔走

出城. 揭棺視之已不見. 唯聞鐸聲漸遠. 莫測

其由

10前龍牙山圓暢禪師法嗣

嘉禾藏□禪師. 衢州信安人也. 姓程氏. 唐元

和中辭親往長沙嶽麓寺. 禮靈智律師出家.

長慶三年於武陵開元寺受戒. 因聽律部語

同學曰. 敎門繁廣宜□總門. 遂緣會龍牙山

暢禪師. 龍牙告之曰. [&FFFF]#界不眞. 佛生非我. 子

之正本當復何名而從誰得. 師一言領悟. □

柯山避會昌沙汰. 後於龍興廣揚道化. 乾符

六年三月中長往. 壽八十二. 臘五十六

前歸宗寺智常禪師法嗣

福州芙蓉山靈訓禪師. 初參歸宗問. 如何是

佛. 宗曰. 我向汝道汝還信否. 師曰. 和尙發

11誠實言何敢不信. 宗曰. 卽汝便是. 師曰. 如

何保任. 宗曰. 一□在眼空華亂墜(法眼云. 歸宗若無後)

(語有什□歸宗也)師辭歸宗. 宗問. 子什□處去. 師曰. 歸

嶺中去. 宗曰. 子在此多年裝束了□來. 爲子

說一上佛法. 師結束了上堂. 宗曰. 近前來. 師